### Beslutningstema

Det skal besluttes, om der skal meddeles dispensation til at opføre bygning med sokkelkote 4.90 DVR90 i [adresse], på Rømø

### Sagsfremstilling

Ejer af ejedommen matr. nr. Kirkeby, Rømø, beliggende [adresse], 6792 Rømø har søgt om dispensation til at opføre et sommerhus med sokkelkote 4.90 DVR90.

Ejeren af ejendommen har begrundet sin ansøgning med, at de nyeste højvandsvurderinger fra Kystdirektoratet forudsiger, at stormfloder i fremtiden vil være højere end tidligere og at lokalplanens bestemmelse om sokkelkote i 4.60 DVR90 ikke længere er tidsvarede.

Ejendommen er omfattet af Lokalplan nr. 703, som i § 6.6 foreskriver, at hvor det efter en konkret vurdering, foretaget af kommunen, findes nødvendigt af hensyn til sikring mod stormflod, må terrænet hæves så meget, at bygningerne kan etableres med en sokkelkote på 4,60 DVR90. Hvis terrænet hæves i forbindelse med et byggeri, skal terrænet i en afstand af 5 m fra bygningen opfyldes til mindst 30 cm under overkant sokkel.

Kystdirektoratet har i 2024 udsendt en ny udpegning af områder som i fremtiden risikere at blive oversvømmet ved stormfloder. I den forbindelse er Rømø blevet udpeget. Kystdirektoratet har i udpegningen at middelvandstanden ved en 100 års hændelse vil være 4.43 DVR90 mens den ved en 1000 års hændelse vil være 5.20 DVR90 ved [adresse]. Ejendommen er beliggende ud til [adresse] mod øst nord for [adresse], hvorfor tallene for havnen er repræsentative for Kromose.

Naboejendommene som ligger rundt om, ligger i naturligt højere terræn eller også er de bygget på værfter og på den måde blevet hævet op til de i lokalplanen tilladte 4.60 DVR90.

Sagen har været sendt i høring hos naboer og grundejerforeninger i området. Der er indkommet indsigelser imod som er vedlagt.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der meddeles afslag på dispensation til at hæve sokkelkote til 4.90 DVR90.

### Beslutning

Indstillingen godkendt.